

**REPUBLIKA HRVATSKA**

**ŠIBENSKO - KNINSKA ŽUPANIJA**



**GRAD DRNIŠ**

**GRADONAČELNIK**

**STRUČNO POVJERENSTVO ZA NABAVU**

KLASA: 340-01/20-10/3

URBROJ: 2182/06-20-03

Drniš, 30. rujna 2020.

ZAINTERESIRANIM GOSPODARSKIM SUBJEKTIMA

* SVIMA

**POZIV NA DOSTAVU PONUDA**

**SANACIJA CESTE KROZ BADANJ OD MOSTA PREKO POTOKA „JABLANAC“ (PRIJE GROBLJA) DO DC-33 S OBA IZLAZNA CESTOVNA KRAKA**

**EVIDENCIJSKI BROJ NABAVE: JN 39/20**

Drniš, rujan 2020.

Sadržaj

[1. OPĆI PODACI 4](#_Toc51328182)

[1.1. Naručitelj 4](#_Toc51328183)

[1.2. Sukob interesa 4](#_Toc51328184)

[1.3. Evidencijski broj nabave 4](#_Toc51328185)

[1.4. Kontakt osoba 4](#_Toc51328186)

[1.5. Procijenjena vrijednost nabave 4](#_Toc51328187)

[1.6. Vrsta ugovora o nabavi 5](#_Toc51328188)

[1.7. Početak postupka nabave 5](#_Toc51328189)

[2. PODACI O PREDMETU NABAVE 5](#_Toc51328190)

[2.1. Opis predmeta nabave 5](#_Toc51328191)

[2.2. Količina predmeta nabave 5](#_Toc51328192)

[2.3. Opis i oznaka grupa predmeta nabave: 5](#_Toc51328193)

[2.4. Tehničke specifikacije 5](#_Toc51328194)

[2.5. Troškovnik 5](#_Toc51328195)

[2.6. Mjesto izvršenja predmeta nabave 6](#_Toc51328196)

[2.7. Rok za izvođenje radova: 6](#_Toc51328197)

[3. OSNOVE ZA ISKLJUČENJE GOSPODARSKOG SUBJEKTA 6](#_Toc51328198)

[3.1. Plaćanje dospjelih poreznih obveza i obveza za mirovinsko i zdravstveno osiguranje 6](#_Toc51328199)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 7](#_Toc51328200)

[4.1. Uvjeti sposobnosti ponuditelja 7](#_Toc51328201)

[4.1.1. Uvjeti sposobnosti za obavljanje profesionalne djelatnosti 7](#_Toc51328202)

[4.1.2. Uvjeti tehničke i stručne sposobnosti i njihove minimalne razine 7](#_Toc51328203)

[5. PODACI O PONUDI 8](#_Toc51328204)

[5.1. Sadržaj i način izrade ponude: 8](#_Toc51328205)

[5.2. Način dostave ponude 8](#_Toc51328206)

[5.3. Izmjena, dopuna i odustajanje od ponude 9](#_Toc51328207)

[5.4. Rok za dostavu ponuda 9](#_Toc51328208)

[5.5. Minimalni zahtjevi alternativnih ponuda u odnosu na predmet nabave 9](#_Toc51328209)

[5.6. Način određivanja cijene ponude 10](#_Toc51328210)

[5.7. Valuta ponude 10](#_Toc51328211)

[5.8. Kriterij za odabir ponude 10](#_Toc51328212)

[5.9. Jezik i pismo na kojem se izrađuje ponuda 10](#_Toc51328213)

[5.10. Rok valjanosti ponude 10](#_Toc51328214)

[6. JAMSTVO 10](#_Toc51328215)

[6.1. Jamstvo za ozbiljnost ponude 11](#_Toc51328216)

[6.2. Jamstvo za uredno izvršenje ugovora 11](#_Toc51328217)

[6.3. Jamstvo za otklanjanje nedostataka u jamstvenom roku 12](#_Toc51328218)

[7. OSTALE ODREDBE 12](#_Toc51328219)

[7.1. Odredbe koje se odnose na zajednicu ponuditelja 12](#_Toc51328220)

[7.2. Odredbe koje se odnose na podugovaratelje 13](#_Toc51328221)

[7.3. Rok za donošenje odluke o odabiru 13](#_Toc51328222)

[7.4. Rok, način i uvjeti plaćanja 13](#_Toc51328223)

[7.5. Uvjeti za izvršenje ugovora 14](#_Toc51328224)

[7.6. Popis priloga 14](#_Toc51328225)

Sukladno odredbama čl. 15 st. 2 Zakona o javnoj nabavi („Narodne novine“ broj. 120/2016) (u daljnjem tekstu: Zakon) i čl. 6. Pravilnika o provedbi postupka jednostavne nabave („Službeni glasnik Grada Drniša“, broj 2/17), Grad Drniš (u daljnjem tekstu: **Naručitelj**) izradio je Poziv na dostavu ponuda slijedećeg sadržaja:

# OPĆI PODACI

## Naručitelj

GRAD DRNIŠ

Trg kralja Tomislava 1

22320 Drniš

OIB:38309740312

Tel.: +385 22 888 830

Fax.: +385 22 888 831

[www.drnis.hr](http://www.drnis.hr)

Odgovorna osoba: mr.sc. Josip Begonja, gradonačelnik

## Sukob interesa

Gospodarski subjekti s kojima je Naručitelj u sukobu interesa u smislu članka 76. i 77. Zakona o javnoj nabavi (NN 120/2016):

KONAK d.o.o., OIB:54042795963, Zadar, A.Hebranga 6D

FAGUS d.o.o., OIB:36556925512, Drniš, fra Joze Jerkovića 1

HRVATSKI TELEKOM, OIB:81793146560, Ulica Roberta Frangeša, Zagreb

Predstavnici Naručitelja u ovom postupku javne nabave potpisnici su izjave sukladno članku 80. stavku 1. ZJN 2016:

HRVATSKE CESTE d.o.o, OIB: 55545787885, Vončinina 3, Zagreb

## Evidencijski broj nabave

Evidencijski broj nabave: JN 39/20

## Kontakt osoba

Ante Galić, telefon: +385 22 888 836, adresa elektronske pošte: [ante.galic@drnis.hr](mailto:ante.galic@drnis.hr)

Komunikacija i svaka druga razmjena informacija između Naručitelja i gospodarskih subjekata odvija se elektroničkim sredstvima komunikacije (elektroničkom poštom na gore navedenu adresu e-pošte) isključivo u pisanom obliku, na hrvatskom jeziku.

Gospodarski subjekt može zahtijevati dodatne informacije ili objašnjenja u vezi s pozivom na dostavu ponuda tijekom roka za dostavu ponuda, a najkasnije 4 (četiri) dana prije isteka roka za dostavu ponuda. Naručitelj se obvezuje odgovoriti na zahtjeve za pojašnjenjem i dodatnim informacijama vezane uz Poziv za dostavu isključivo na zahtjeve dostavljene elektroničkom poštom.

## Procijenjena vrijednost nabave

493.430,00 kuna bez PDV-a

## Vrsta ugovora o nabavi

Naručitelj će s odabranim ponuditeljem sklopiti ugovor o javnoj nabavi radova. Ugovor stupa na snagu danom potpisa ugovornih strana.

## Početak postupka nabave

Objavom ovog poziva u Elektronskom oglasniku javne nabave RH smatra se početkom postupka nabave.

# PODACI O PREDMETU NABAVE

## Opis predmeta nabave

Sanacija ceste kroz Badanj od mosta preko potoka „Jablanac“ (prije Groblja) do DC-33 s oba izlazna cestovna kraka sukladno Troškovniku (Prilog 1.) objavljenom u prilogu dokumentacije.

CPV oznaka: 45233142-6 Radovi na popravljanju cesta.

## Količina predmeta nabave

Naručitelj je u predmetnom postupku javne nabave odredio predviđenu (okvirnu) količinu predmeta nabave. Stvarno nabavljena količina predmeta nabave može biti veća ili manja od predviđene količine.

Količina predmeta nabave određena je u Troškovniku koji se nalazi kao zasebni dokument u prilogu ovom Pozivu na dostavu ponuda. Količine navedene u troškovniku koriste se za izračun ponude za postupak nabave. Ponuditelj mora ponuditi cjelokupni opseg posla koji se traži. Ponude koje obuhvaćaju samo dio traženog opsega posla neće se razmatrati. Ponuditelj je dužan ponuditi i izvršiti radove sukladno svim uvjetima navedenim u ovom Pozivu i troškovniku, važećim zakonima i pravilnicima, te pravilima struke.

## Opis i oznaka grupa predmeta nabave:

Predmet nabave nije podijeljen u grupe.

Ponuditelj mora dostaviti ponudu za cjelokupni predmet nabave.

## Tehničke specifikacije

Tehničke specifikacije navedene su u Troškovniku koji je Prilog 1. ovog Poziva na dostavu ponuda.

## Troškovnik

Ponuditelj je obvezan popuniti sve stavke nestandardiziranog Troškovnika (Prilog 1 ), koji je u xls.formatu, zajedno s Pozivom na dostavu ponuda objavljen neograničeno i u cijelosti na u Elektronskom oglasniku javne nabave RH i na stranicama www.drnis.hr kao zaseban dokument.

Ponuditelji su obvezni popuniti Troškovnik i priložiti ga svojoj ponudi.

Zabranjeno je bilo kakvo mijenjanje ili ispravljanje Troškovnika.

Ponuditelji u Troškovnik obvezno unose jedinične cijene koje se izražavaju u hrvatskim kunama (HRK) i koje pomnožene s količinom svake stavke daju ukupnu cijenu stavke Troškovnika.

Zbroj svih ukupnih stavaka Troškovnika čini cijenu ponude.

Jedinična cijena svake stavke Troškovnika smije biti iskazana s najviše 2 (dvije) decimale.

Ako određenu stavku troškovnika ponuditelj neće naplaćivati, odnosno, ako je nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ako ponuditelj ne popuni troškovnik ili izmijeni troškovnik koji se nalazi u prilogu dokumentacije o nabavi (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna Pozivu na dostavu ponuda, odnosno, da je nepravilna. Takvu ponudu naručitelj će odbiti na temelju rezultata pregleda i ocjene.

## Mjesto izvršenja predmeta nabave

Mjesto izvršenja predmeta nabave je cesta u naselju Badanj u sastavu Grada Drniša, koja se spaja na DC-33 s oba izlazna cestovna kraka.

## Rok za izvođenje radova:

**15 radnih dana** od dana uvođenja u posao. Naručitelj će odabranog ponuditelja uvesti u posao u roku od 5 dana oda dana obostranog potpisa ugovora.

# OSNOVE ZA ISKLJUČENJE GOSPODARSKOG SUBJEKTA

## Plaćanje dospjelih poreznih obveza i obveza za mirovinsko i zdravstveno osiguranje

Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**Za potrebe utvrđivanja osnova za isključenje iz točke 3.1. gospodarski subjekt u ponudi dostavlja:**

a) potvrdu Porezne uprave o stanju duga, ili

b) važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda Porezne uprave o stanju duga, ili

c) izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, ako se u državi sjedišta gospodarskog subjekta ne izdaje potvrda Porezne uprave o stanju duga ili

d) jednakovrijedni dokument iz točke b) (važeći jednakovrijedni dokument nadležnog tijela države sjedišta gospodarskog subjekta),

**ne stariji od početka postupka nabave**

Svi dokazi i dokumenti traženi u poglavlju 3. ovog Poziva na dostavu ponuda mogu se dostaviti u neovjerenoj preslici.

**Odredbe ove točke odnose se na sve gospodarske subjekte u ponudi i na podugovaratelje.**

# KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

## Uvjeti sposobnosti ponuditelja

Gospodarski subjekt u ovom postupku jednostavne nabave mora dokazati:

* sposobnost za obavljanje profesionalne djelatnosti,
* tehničku i stručnu sposobnost.

### Uvjeti sposobnosti za obavljanje profesionalne djelatnosti

Svaki ponuditelj i član zajednice ponuditelja mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

**Za potrebe utvrđivanja uvjeta za obavljanje profesionalne djelatnosti iz točke 4.1.1. gospodarski subjekt u ponudi dostavlja:**

Izvadak iz sudskog registra, ili potvrda trgovačkog suda ili drugog nadležnog tijela, a ako se oni ne izdaju u državi sjedišta gospodarskog subjekta, gospodarski subjekt može dostaviti Izjavu s ovjerom potpisa kod nadležnog tijela**, ne stariji od početka postupka ove nabave**.

**U slučaju zajednice ponuditelja, navedene okolnosti utvrđuju se za sve članove zajednice pojedinačno.**

Dokazi iz podtočke 4.1.1. ovog Poziva na dostavu ponuda mogu se dostaviti u neovjerenoj preslici.

### Uvjeti tehničke i stručne sposobnosti i njihove minimalne razine

Naručitelj je odredio uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse, te iskustvo potrebno za izvršenje ugovora na odgovarajućoj razini kvalitete. Svi uvjeti tehničke i stručne sposobnosti su vezani uz predmet nabave i razmjerni predmetu nabave.

Gospodarski subjekt mora dokazati da je u godini u kojoj je započeo postupak javne nabave i tijekom pet (5) godina koje prethode toj godini uredno izvršio radove iste ili slične predmetu nabave.

Zadovoljavanje ovog kriterija sposobnosti gospodarski subjekt dokazuje **Popisom izvršenih radova** istih ili sličnih predmetu nabave izvršenih u godini u kojoj je započeo postupak jednostavne nabave i tijekom pet (5) godina koje prethode toj godini, čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno izvršiti isporuku robe iz predmeta nabave.

**Popis radova sadržava ili mu se prilažu potvrde** druge ugovorne strane o urednom izvršenju radova iz koje je vidljivo da je gospodarski subjekt **uredno izvršio najmanje 1 (jedan), a najviše 3 (tri) rada istih ili sličnim predmetu nabave, a čiji je zbrojeni iznos ( bez PDV-a) minimalno iznosi 493.430,00 kuna.**

**Za potrebe utvrđivanja navedene tehničke i stručne sposobnosti iz točke 4.1.2. gospodarski subjekt u ponudi dostavlja:**

**Popis radova treba sadržavati: naziv i sjedište druge ugovorne strane, vrijednost radova, datum i mjesto završetka radova (Obrazac 1.).**

U slučaju da gospodarski subjekt traženu vrijednost radova iskaže u stranoj valuti, obračunavat će se protuvrijednost te valute u kunama prema srednjem tečaju Hrvatske narodne banke na dan početka ovog postupka.

**Naručitelj će radi dokazivanja sposobnosti iz podtočke 4.1.2. prije donošenja odluke o odabiru, od ponuditelja koji je podnio najpovoljniju ponudu, zatražiti dostavu ažuriranih popratnih dokumenta (osim ako ih već ne posjeduje), u roku ne kraćem od pet dana i** **to:**

Potvrdu/e druge ugovorne strane koja treba sadržavati:

- naziv i sjedište druge ugovorne strane,

- naziv i sjedište Izvođača,

- predmet i vrijednost Ugovora,

- vrijednost izvedenih radova bez PDV-a (u slučaju da je gospodarski subjekt izvršio radove kao član zajednice, podugovaratelj i/ili subjekt na čiju se sposobnost subjekt oslonio, navesti vrijednost radova koju je izvršio gospodarski subjekt),

- datum izvršenja radova,

- navod da su radovi uredno izvršeni,

- puno ime i prezime, te potpis odgovorne osobe druge ugovorne.

# PODACI O PONUDI

## Sadržaj i način izrade ponude:

Ponuda je pisana izjava volje ponuditelja da pruži usluge sukladno uvjetima i zahtjevima navedenima u predmetnom Pozivu.

Ponuda sadrži:

1. Troškovnik u xls. Formatu (Prilog 1.)
2. Popunjeni ponudbeni list (Prilog 2.)
3. Dokumente tražene točkom 3. ovog Poziva,
4. Dokumenti traženi točkom 4. ovog Poziva
5. Popis radova (Obrazac 1.)
6. Ostalo traženo Pozivom

## Način dostave ponude

Ponuda se dostavlja učitavanjem traženih dijelova ponude putem Elektroničkog oglasnika javne nabave Republike Hrvatske.

Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici na adresu:

**Grad Drniš, Trg kralja Tomislava 1, 22320 Drniš.**

Na omotnici mora biti naznačeno:

- **na prednjoj strani:** Grad Drniš, Trg kralja Tomislava 1, 22320 Drniš, „SANACIJA CESTE KROZ BADANJ OD MOSTA PREKO POTOKA „JABLANAC“ (PRIJE GROBLJA) DO DC-33 S OBA IZLAZNA CESTOVNA KRAKA“ „NE OTVARAJ“ DIO PONUDE KOJI SE DOSTAVLJA ODVOJENO

- **na poleđini:** *Naziv i adresa gospodarskog subjekta / zajednice gospodarskih subjekata*

Datum otpremanja dijelova ponude koji se šalju odvojeno, ne elektroničkim sredstvima komunikacije ne smatra se ujedno datumom zaprimanja odvojenih dijelova ponude te odvojeni dijelovi ponude moraju na adresu naznačenu u ovom Pozivu stići do roka za dostavu ponuda.

U slučaju da odvojeni dijelovi ponude ne stignu na naznačenu adresu do isteka roka za dostavu ponuda, ponuda zaprimljena bez propisanih odvojenih dijelova odbaciti će se kao nepravilna.

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: EOJN RH), zastoj u radu EOJN RH ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN RH.

Elektronička dostava ponuda provodi se putem EOJN RH, vezujući se na elektroničku obavijest o nadmetanju te na elektronički pristup dokumentaciji o nabavi.

Detaljne upute vezane za elektroničku dostavu ponuda dostupne su na stranicama EOJN RH, na adresi <https://eojn.nn.hr/Oglasnik/>.

Otvaranje ponuda nije javno. Otvaranje ponuda se obavlja po isteku roka za dostavu ponuda.

## Izmjena, dopuna i odustajanje od ponude

U roku za dostavu ponude Ponuditelj može izmijeniti svoju ponudu, nadopuniti je ili od nje odustati.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Nakon isteka roka za dostavu ponuda, ponuda se ne smije mijenjati.

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti ponude.

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takovu ponudu samo zbog tog razloga.

## Rok za dostavu ponuda

Krajnji rok za dostavu ponuda je **12. listopada 2020. godine do 13:00 sati**.

Otvaranje ponuda održat će se 12. listopada 2020. u uredskim prostorijama Grada Drniša.

Otvaranje ponuda nije javno.

## Minimalni zahtjevi alternativnih ponuda u odnosu na predmet nabave

Nije primjenjivo u predmetnom postupku. Alternativne ponude nisu dopuštene.

## Način određivanja cijene ponude

Cijena ponude je nepromjenjiva tijekom trajanja ugovora. U cijenu ponude bez poreza na dodanu vrijednost moraju biti uračunati svi troškovi i popusti (primjerice troškovi prijevoza, dostave, montaže, ugradnje i ostalo).

Gospodarski subjekt je dužan ponuditi, tj. upisati jediničnu cijenu i ukupnu cijenu za svaku stavku Troškovnika, te cijenu ponude bez poreza na dodanu vrijednost, na način kako je to određeno Troškovnikom, kao i upisati cijenu ponude bez poreza na dodanu vrijednost, iznos poreza na dodanu vrijednost i cijenu ponude s porezom na dodanu vrijednost u ponudbenom listu.

Ako gospodarski subjekt nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

## Valuta ponude

Cijena ponude izražena u kunama (kn).

## Kriterij za odabir ponude

Kriterij odabira ponude je najniža cijena valjane ponude.

Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost.

## Jezik i pismo na kojem se izrađuje ponuda

Ponuda mora biti izrađena na hrvatskom jeziku i latiničnom pismu.

## Rok valjanosti ponude

Rok valjanosti ponude ne može biti kraći od 30 (trideset) dana od dana isteka roka za dostavu ponuda.

Ako tijekom postupka jednostavne nabave istekne rok valjanosti ponude, Naručitelj je obvezan prije odabira zatražiti produženje roka valjanosti ponude i u tu svrhu dati primjereni rok ponuditelju.

# JAMSTVO

Neovisno o sredstvu jamstva koje je javni naručitelj odredio, ponuditelji mogu dati novčani polog u traženom iznosu, u korist poslovnog računa Grada Drniša IBAN: HR34 2407000 1809500006, MODEL HR68, poziv na broj: 7242-OIB uplatitelja, uz naznaku opis plaćanja: Jamstvo za ozbiljnost ponude/Jamstvo za uredno ugovora/Jamstvo za otklanjanje nedostataka u jamstvenom roku, s naznakom evid. br. nabave – JN 39/20.

**Ako ponuditelj daje novčani polog umjesto jamstva iz točke 6.1 ovog Poziva, u ponudi mora dostaviti dokaz o uplati (npr. presliku naloga o uplati).**

Ponuditelj koji kao jamstvo uplaćuje novčani polog, u ponudi treba navesti IBAN, model i poziv na broj na koji će Naručitelj izvršiti povrat novčanog pologa.

## Jamstvo za ozbiljnost ponude

Ponuditelj je obvezan u ponudi priložiti jamstvo za ozbiljnost ponude u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice na iznos od **10.000,00 (desettisuća) kuna**.

Naručitelj će jamstvo za ozbiljnost ponude naplatiti u slučaju:

- odustajanja Ponuditelja od svoje ponude u roku njezine valjanosti,

- nedostavljanja ažuriranih popratnih dokumenata,

- neprihvaćanja ispravka računske pogreške,

- odbijanja potpisivanja ugovora,

- nedostavljanja jamstva za uredno ispunjenje ugovora.

Ako istekne rok valjanosti ponude, naručitelj će tražiti od gospodarskog subjekta produženje roka valjanosti ponude koje obuhvaća i jamstvo za ozbiljnost ponude sukladno tom produženom roku.

Jamstvo za ozbiljnost ponude dostavlja se u izvorniku u slučaju zadužnice ili bjanko zadužnice. Izvornik ne smije biti ni na koji način oštećen (bušenjem, klamanjem i sl.).

U slučaju zajednice gospodarskih subjekata, naručitelj će prihvatiti jamstvo koje glasi na bilo kojega člana zajednice gospodarskih subjekata (garanta).

U slučaju da jamstvo za ozbiljnost ponude dostavlja jedan član zajednice za sve ili svaki član zajednice može dostaviti jamstvo za svoj dio garancije zbroj svih dostavljenih jamstava mora biti u vrijednosti određenoj dokumentacijom.

Javni naručitelj obvezan je vratiti gospodarskim subjektima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi od strane odabranog ponuditelja.

## Jamstvo za uredno izvršenje ugovora

Ugovaratelj je dužan u roku od pet (5) dana od dana potpisivanja Ugovora , Naručitelju predati jamstvo za uredno ispunjenje Ugovora o javnoj nabavi u vrijednosti 10% (deset posto) ugovorenog iznosa bez PDV-om, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice, koje mora važiti za cijelo razdoblje važenja ugovora.

Jamstvo mora biti bez prigovora i neopozivo, s ovlaštenjem Naručitelja za honoriranje na prvi poziv, te s pokrićem svih aktivnosti, zakašnjenja, pasivnosti Isporučitelja, njegovog jednostranog raskida ugovora, nastajanja štete za Naručitelja zbog kašnjenja ili drugog razloga.

U slučaju sklapanja ugovora sa Zajednicom gospodarskih subjekata jamstvo za uredno ispunjenje ugovora može dostaviti bilo koji član iz Zajednice gospodarskih subjekata, u cijelosti ili parcijalno s članom/ovima, pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) od vrijednosti ukupno ugovorenih radova bez PDV-a.

Ako jamstvo za uredno izvršenje ugovora ne bude naplaćeno, korisnik će ga vratiti ugovaratelju nakon isteka ugovora i dostave jamstva za otklanjanje nedostataka u jamstvenom roku.

## Jamstvo za otklanjanje nedostataka u jamstvenom roku

Odabrani ponuditelj je dužan na dan primopredaje radova Naručitelju predati jamstvo za otklanjanje nedostataka u jamstvenom roku u vrijednosti 10% (deset posto) od cijene izvedenih radova (bez PDV-a), u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice s **minimalnim jamstvenim rokom od 12 (dvanaest) mjeseci**.

U slučaju sklapanja Ugovora sa zajednicom gospodarskih subjekata jamstvo u obliku zadužnice za otklanjanje nedostataka u jamstvenom roku mora glasiti na sve članove zajednice, a ne samo na jednog člana, te jamstvo mora sadržavati navod o tome da je riječ o zajednici gospodarskih subjekata.

Jamstvo za otklanjanje nedostataka u jamstvenom roku odnosi se za slučaj da odabrani ponuditelj u jamstvenom roku ne ispuni obveze za otklanjanje nedostataka koje ima po osnovi danog jamstva na kvalitetu i kvantitetu radova u odnosu na ugovorne odredbe i pravila struke nakon izvršene primopredaje radova.

Odabrani ponuditelj je obvezan u jamstvenom roku na pisani poziv Naručitelja, o svom trošku i na svoj rizik, otkloniti svaki nedostatak koji je nastao zbog njegovog propusta, nekvalitetnog rada ili nepostizanja ugovorne namjene i/ili propisane kvalitete.

Ako odabrani ponuditelj na pisani poziv Naručitelja ne pristupi otklanjanju nedostataka najkasnije u roku 8 (osam) dana od prijama pisanog poziva, ili ne otkloni nedostatak u roku koji je određen u pisanom pozivu Naručitelja, Naručitelj ima pravo otkloniti nedostatak na teret odabranog ponuditelja, te trošak otklanjanja nedostataka naplatiti iz jamstva za otklanjanje nedostataka u jamstvenom roku.

Po isteku jamstvenog roka, Naručitelj će odabranom ponuditelju vratiti jamstvo za otklanjanje nedostataka u jamstvenom roku.

# OSTALE ODREDBE

## Odredbe koje se odnose na zajednicu ponuditelja

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu. U slučaju zajedničke ponude, ponuda odnosno ponudbeni list mora sadržavati podatke o svakom članu zajednice ponuditelja, uz obveznu naznaku člana zajednice ponuditelja koji je ovlašten za komunikaciju s Naručiteljem.

Odgovornost ponuditelja iz zajedničke ponude je solidarna.

U slučaju odabira ponude zajednice ponuditelja Naručitelj može poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora (npr. međusobni sporazum, ugovor o poslovnoj suradnji ili slično). Navedeni akt mora biti potpisan i ovjeren od svih članova zajednice ponuditelja.

U zajedničkoj ponudi mora biti navedeno koji će dio ugovora o jednostavnoj nabavi (predmet, količina, vrijednost i postotni dio) izvršavati pojedini član zajednice ponuditelja. Taj podatak pojedini član zajednice ponuditelja iskazuje u Ponudbenom listu.

Naručitelj neposredno plaća svakom članu zajednice ponuditelja za onaj dio ugovora o jednostavnoj nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna.

Ponuditelj koji je samostalno podnio ponudu, ne smije istodobno sudjelovati u zajedničkoj ponudi za predmet nabave. Takvom ponuditelju bit će odbijene sve njegove ponude.

## Odredbe koje se odnose na podugovaratelje

Podugovaratelj je gospodarski subjekt koji za odabranog ponuditelja s kojim je naručitelj sklopio ugovor o nabavi, pruža usluge koje su neposredno povezane s predmetom nabave.

Gospodarski subjekti koji namjeravaju dati dio ugovora o jednostavnoj nabavi u podugovor

jednom ili više podugovaratelja dužni su u ponudi u Ponudbenom listu navesti sljedeće podatke:

1. naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podugovaratelja, i
2. predmet, količinu, vrijednost podugovora i postotni dio ugovora o nabavi koji se daje u podugovor.

Ako je odabrani ponuditelj dio ugovora o nabavi dao u podugovor, podaci o podugovaratelju/ima moraju biti navedeni u ugovoru o nabavi.

Naručitelj je obvezan neposredno plaćati podugovaratelju za pružene usluge/isporučenu robu.

Odabrani ponuditelj može tijekom izvršenja ugovora o jednostavnoj nabavi od Naručitelja pisanim putem zahtijevati:

* promjenu podugovaratelja za onaj dio ugovora o jednostavnoj nabavi koji je prethodno dao u podugovor,
* preuzimanje izvršenja dijela ugovora o jednostavnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% (trideset posto) vrijednosti ugovora o jednostavnoj nabavi neovisno o tome je li prethodno dao dio ugovora o jednostavnoj nabavi u podugovor ili ne.

Uz pisani zahtjev za promjenu podugovaratelja i/ili uvođenje jednog ili više novih podugovaratelja, odabrani ponuditelj mora Naručitelju dostaviti dokaze iz točke 3.1. za novog podugovaratelja.

Sudjelovanje podugovaratelja ne utječe na odgovornost odabranog ponuditelja za izvršenje ugovora o jednostavnoj nabavi.

## Rok za donošenje odluke o odabiru

Odluka o odabiru donosi se u roku od 15 (petnaest) dana od dana pregleda i ocjene ponuda o čemu se sastavlja Zapisnik o pregledu i ocjeni ponuda.

## Rok, način i uvjeti plaćanja

Naručitelj nije predvidio isplatu predujma.

Izvedeni radovi obračunavat će se na osnovi izmjere stvarno izvedenih količina radova, te sukladno količinama ovjerenim u građevinskoj knjizi, po jediničnim cijenama iz Ugovornog troškovnika.

Okončanu situaciju odabrani ponuditelj ispostavlja Nadzornom inženjeru u pet (5) primjeraka nakon izvršene primopredaje radova.

Uz okončanu situaciju odabrani ponuditelj mora priložiti i Zapisnik o okončanom obračunu s definiranim danima kašnjenja ako radovi nisu izvedeni u ugovorenom roku kojeg potpisuju i ovjeravaju Izvođač i Nadzorni inženjer.

Vrijednost izvedenih radova na okončanoj situaciji Nadzorni inženjer ovjerava i dostavlja Naručitelju u roku od 10 dana od dana primitka.

Naručitelj će okončanu situaciju ovjeriti u roku od 10 dana od dana primitka i istu platiti po primitku E-računa u roku od 30 dana.

## Uvjeti za izvršenje ugovora

Prijedlog ugovora je sastavni dio ovog Poziva na dostavu ponuda (Prilog 3.).

Ako zainteresirani gospodarski subjekti smatraju da u prijedlogu ugovora nešto treba izmijeniti, svoj zahtjev mogu uputiti u roku u kojem se mogu tražiti dodatne informacije, objašnjenja ili izmjene Poziva na dostavu ponuda.

Nakon donošenja Odluke o odabiru Naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru.

## Popis priloga

**Prilog 1.** Troškovnik

**Prilog 2.** Ponudbeni list

**Prilog 3.** Prijedlog ugovora

**Obrazac 1.** – Popis glavnih isporuka (ogledni primjer)

|  |  |  |
| --- | --- | --- |
| **Prilog 2.**  **PONUDBENI LIST** | | |
|  | |  |
| Redni broj |  | *Popunjava PONUDITELJ* |
| 1 | NAZIV PONUDITELJA |  |
| 2 | SJEDIŠTE PONUDITELJA |  |
| 3 | ADRESA PONUDITELJA |  |
| 4 | OIB PONUDITELJA |  |
| 5 | POSLOVNI (ŽIRO) RAČUN, OTVOREN KOD |  |
| 6 | BROJ RAČUNA (IBAN) |  |
| 7 | PONUDITELJ JE OBVEZNIK PLAĆANJA PDV-a (DA/NE) |  |
| 8 | ADRESA DOSTAVE POŠTE |  |
| 9 | ADRESA E-POŠTE |  |
| 10 | KONTAKT OSOBA PONUDITELJA |  |
| 11 | OVLAŠTENA OSOBA ZA POTPISIVANJE UGOVORA |  |
| 12 | ODGOVORNA OSOBA ZA REALIZACIJU UGOVORA/NARUDŽBENICE |  |
| 13 | BROJ TELEFONA |  |
| 14 | KONTAKT BROJ FAKSA |  |
| 15 | PREDMET NABAVE |  |
| 16 | BROJ PONUDE |  |
| 17 | NAZIV PODUGOVARATELJA |  |
| 18 | ADRESA PODUGOVARATELJA |  |
| 19 | PODACI O DIJELU UGOVORA O NABAVI, AKO SE DIO UGOVORA DAJE U PODUGOVOR |  |
| 20 | CIJENA PONUDE BEZ PDV-A |  |
| 21 | IZNOS PDV-A |  |
| 22 | CIJENA PONUDE S PDV-OM |  |
| 23 | ROK VALJANOSTI PONUDE |  |
| 24 | DATUM I POTPIS PONUDE |  |
|  |  |  |
| **NAPOMENA kod ispunjavanja ponudbenog lista:** | |  |
| Ako se radi o **zajednici ponuditelja**, ponudbeni list mora sadržavati podatke iz točki 1-4, 6-10 i 13-14 za svakog člana zajednice ponuditelja uz obveznu naznaku člana zajednice ponuditelja koji je ovlašten za komunikaciju s naručiteljem. | | |
| Ovisno o broju članova zajednice ponuditelja, ponuditelj može dodavati potrebne retke u tablici ponudbenog lista. | | |
| Ako ponuditelj nije u sustavu poreza na dodanu vrijednost, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno. | | |
|  | | |

+

U \_\_\_\_\_\_\_\_\_\_,\_\_\_\_\_\_\_\_\_\_\_\_2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

potpis osobe ovlaštene po zakonu za zastupanje gospodarskog subjekta)

**Prilog 3.- Prijedlog ugovora**

**Grad Drniš**, Trg kralja Tomislava 1, 22320 Drniš, OIB:38309740312 (u daljnjem tekstu: Naručitelj) kojeg zastupa gradonačelnik mr.sc. Josip Begonja, s jedne strane

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvođač), s druge strane

zaključili su sljedeći

**UGOVOR O JAVNOJ NABAVI**

**RADOVA NA** **SANACIJI CESTE KROZ BADANJ OD MOSTA PREKO POTOKA „JABLANAC“ (PRIJE GROBLJA) DO DC-33 S OBA IZLAZNA CESTOVNA KRAKA**

**Evidencijski broj nabave: JN 39/20**

**PREDMET UGOVORA**

**Članak 1.**

Naručitelj ustupa, a Izvođač preuzima radove na Sanaciji ceste kroz Badanj od mosta preko potoka „Jablanac“ (prije groblja) do DC-33 s oba izlazna cestovna kraka, a sve prema ponudi Izvođača broj \_\_\_\_\_\_ od \_\_\_\_\_\_ 20\_\_.godine, i Odluke o odabiru KLASA:\_\_\_\_\_\_\_\_\_\_\_ , URBROJ:\_\_\_\_\_\_\_\_\_\_\_\_\_\_\_\_ od\_\_.\_\_\_\_. godine, po uvjetima ovog Ugovora i ponudbenog Troškovnika koji je sastavni dio ovog Ugovora.

**UGOVORNA CIJENA**

**Članak 2.**

Izvođač se obvezuje izvesti predmetne radove iz članka 1. ovog Ugovora za cijenu kako slijedi:

Cijena radova (bez PDV-a): kuna

PDV (25%) kuna

Cijena radova (s PDV-om): kuna

(Slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Ugovorne jedinične cijene su nepromjenjive za cijelo vrijeme trajanja ovog Ugovora.

Jedinična cijena stavke troškovnika obuhvaća sav rad, materijal, transport, režiju gradilišta i uprave tvrtke, sve poreze i prireze (osim PDV-a), zaradu tvrtke i naknade štete koje će nastati uslijed građenja i oštećenja na mreži javnih cesta, bez obzira da li je u opisu stavke troškovnika navedeno da jedinična cijena sve ovo obuhvaća.

Jediničnom cijenom su obuhvaćeni svi pripremni i završni radovi, postrojenja, potrebne prostorije i instalacije, završni radovi, čišćenje okoliša i uređenje gradilišta, osiguranje i organizacija odvijanja prometa tijekom izvođenja radova, uključivo sve pomoćne radove, te predradnje i pripomoći za sve radove prije i u toku izvođenja radova, kao i popravke nakon izvođenja te ishođenje razne atestne dokumentacije u pogledu dokazivanja kvalitete izvedenih radova i materijala i sl.

Konačna cijena radova utvrdit će se temeljem odredbi ovog Ugovora prema stvarno izvedenim količinama radova ovjerenih u građevinskoj knjizi i jediničnim cijenama iz ugovornog troškovnika.

**DOSTATNOST UGOVORENE CIJENE**

**Članak 3.**

Ugovorna cijena pokriva sve obveze Izvođača iz ovog Ugovora i sve što je potrebno za izvođenje i završetak ugovornih radova i otklanjanje svih nedostataka prema priloženom ugovornom troškovniku.

U slučaju pojavljivanja potrebe za izvršenjem nepredviđenih radova Izvođač je obvezan Naručitelju dokazati cijenu istih radova putem kalkulacije/analize cijena kroz parametre/stavke ugovornog troškovnika.

**Članak 4.**

Smatrat će se da je Izvođač pregledao gradilište, njegovu okolicu, podatke i druge raspoložive obavijesti, i da je prije podnošenja ponude bio upoznat sa svim relevantnim činjenicama, koje obuhvaćaju oblik i prirodu gradilišta, hidrološke i klimatske uvjete, obim i karakter radova i sredstava koja su potrebna za izvođenje i završetak radova i za otklanjanje svih nedostataka, uvjeta što se tiče pristupa, smještaja, uređaja, osoblja, energenata, transporta, vode i ostalih usluga, prikladnost i mogućnost pristupnih putova na gradilište i slično.

Izvođač posebno izjavljuje da je prije podnošenja ponude detaljno pregledao troškovnik i to pažnjom dobrog stručnjaka te da je pri sastavljanju ponude uzeo u obzir sve eventualne nedostatke koje je pažnjom dobrog stručnjaka morao vidjeti, ako isti postoje u troškovniku.

**ROK IZVOĐENJA RADOVA**

**Članak 5.**

Naručitelj će Izvođača uvesti u posao u roku od pet (5) dana od dana obostranog potpisa ugovora, a što se potvrđuje upisom u građevinski dnevnik.

Izvođač se obvezuje započeti s radovima odmah po uvođenju u posao do strane Naručitelja.

Rok za izvođenje radova je **petnaest (15) radnih dana** od dana uvođenja u posao.

Po završetku izvođenja radova Izvođač je obvezan pismeno obavijestiti Naručitelja preko nadzornog inženjera o završetku izvođenja radova.

Uredno izvođenje radova potvrđuje se Zapisnikom o primopredaji izvedenih radova potpisanim od strane sudionika primopredaje a kojim se potvrđuje da su svi ugovoreni radovi na izgradnji i opremanju izvedeni bez primjedbi.

**Članak 6.**

Rok izvođenja radova iz članka 5. ovog Ugovora produljit će se:

* u slučajevima u kojima je Izvođač zbog promijenjenih okolnosti, više sile ili neispunjenja obveza Naručitelja bio spriječen izvoditi radove. Promijenjenim okolnostima smatraju se okolnosti koje nastupe nakon sklapanja ovog Ugovora, a čije nastupanje Izvođač u trenutku sklapanja Ugovora nije mogao predvidjeti, a takve su prirode da je Izvođač zbog njih bio spriječen izvoditi radove. Razlogom produljenja roka završetka radova mogu biti samo one promijenjene okolnosti koje Izvođač nije sam uzrokovao.
* za broj dana za koji zbog nepovoljnih vremenskih prilika nije bilo moguće izvoditi radove. Nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenih po nadzornom inženjeru u građevinskom dnevniku.
* ako Naručitelj izda Izvođaču pisani nalog o obustavi radova.

**Članak 7.**

Ako Izvođač smatra da ima pravo na produljenje roka izvođenja, Izvođač će obavijestiti o tome Nadzornog inženjera i opisati događaj ili okolnost koja opravdava takvo produljenje. Obavijest će se dati što je prije izvodljivo, ali najkasnije u roku od dva (2) dana nakon što je Izvođač saznao ili je trebao saznati za događaj ili okolnost.

Nadzorni inženjer će tražiti od Izvođača sve potrebne pojedinosti, ali će neovisno o tome dati svoj odgovor na produljenje roka dovršetka unutar pet (5) dana, ukoliko je to moguće na temelju informacija koje imaju u tom trenutku.

**UGOVORNA KAZNA**

**Članak 8.**

Ako Izvođač ne izvede radove u ugovorenom roku iz članka 5. Naručitelj ima pravo naplatiti ugovornu kaznu zbog zakašnjenja u visini 5‰ (pet promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 10% (deset posto) od ugovorene vrijednosti radova (bez PDV-a).

**Članak 9.**

U slučaju kada Naručitelj ostvaruje pravo na naplatu ugovorne kazne zbog neispunjenja Ugovora dužan je o tome obavijestiti Izvođača dopisom u roku od pet (5) dana od dana saznanja za događaj koji predstavlja osnovu za naplatu kazne.

**Članak 10.**

Naručitelj ima pravo iznos ugovorne kazne naplatiti putem jamstva za uredno ispunjenje ugovora.

**ROK, NAČIN I UVJETI PLAĆANJA**

**Članak 11.**

Naručitelj nije predvidio isplatu predujma.

Izvedeni radovi obračunavat će se na osnovi izmjere stvarno izvedenih količina radova, te sukladno količinama ovjerenim u građevinskoj knjizi, po jediničnim cijenama iz Ugovornog troškovnika.

Okončanu situaciju Izvođač ispostavlja Nadzornom inženjeru u pet (5) primjeraka nakon izvršene primopredaje radova.

Uz okončanu situaciju Izvođač mora priložiti i Zapisnik o okončanom obračunu s definiranim danima kašnjenja ako radovi nisu izvedeni u ugovorenom roku kojeg potpisuju i ovjeravaju Izvođač i Nadzorni inženjer.

Vrijednost izvedenih radova na okončanoj situaciji Nadzorni inženjer ovjerava i dostavlja Naručitelju u roku od 10 dana od dana primitka.

Naručitelj će okončanu situaciju ovjeriti u roku od 10 dana od dana primitka i istu platiti po primitku E-računa u roku od 30 dana.

**Članak 12.**

Naručitelj će neposredno plaćati svakom članu zajednice gospodarskih subjekata za onaj dio ugovora koji je on izvršio, osim u slučaju ako zajednica gospodarskih subjekata ne odredi drugačije.

Naručitelj će neposredno plaćati podizvoditelju za dio ugovora koji je isti izvršio.

**PRIMOPREDAJA**

**Članak 13.**

Izvođač će odmah po završetku svih radova (završetak ugovorenih radova smatra se potvrda Nadzornog inženjera, kroz upis u građevinski dnevnik) pisanim putem obavijestiti Naručitelja o završetku radova.

Prije primopredaje radova, Naručitelj je ovlašten ako ocjeni izvršiti kontrolu i ispitivanja izvedenih radova, a kako bi utvrdio da su radovi izvršeni sukladno ovom Ugovoru.

Naručitelj i Nadzorni inženjer, dužni su sastaviti s Izvođačem Primopredajni zapisnik.

Primopredajnim zapisnikom koji su stranke obvezne sačiniti treba utvrditi:

* da li su izvedeni radovi u cijelosti prema Ugovoru i ugovornom troškovniku, odnosno po propisima i pravilima struke;
* da li su radovi završeni u ugovorenom roku, a ako nije, odstupanja od ugovorenog roka treba iskazati u danima u odnosu na ugovoreni rok završetka;

Izvođač je dužan prilikom primopredaje radova Naručitelju predati jamstvo za otklanjanje nedostataka u jamstvenom roku.

Ako Izvođač prilikom primopredaje radova Naručitelju ne preda jamstvo za otklanjanje nedostataka u jamstvenom roku, smatrat će se da primopredaja radova nije obavljena.

**OBAVEZE IZVOĐAČA**

**Članak 14.**

Izvođač se obvezuje pridržavati svih pozitivnih propisa kojima je regulirana gradnja, zaštita okoliša, zaštita na radu i zaštita od požara.

Izvođač je dužan na gradilištu imati zakonom propisanu gradilišnu tehničku i obračunsku dokumentaciju tijekom izvođenja radova određene Zakonom o gradnji i posebnim propisima.

Izvođač je odgovoran za sigurnost i provođenje mjera zaštite na radu svih osoba na gradilištu od dana uvođenja u posao do dana završetka radova.

Izvođač radova kao posjednik građevnog otpada dužan je gospodariti građevnim otpadom koji je nastao tijekom sanacije na gradilištu sukladno propisima, pravilnicima i zakonu koji uređuju gospodarenje otpadom.

Izvođač radova kao posjednik građevnog otpada treba sve troškove koji proizlaze iz obveze gospodarenja građevnim otpadom uračunati/ukalkulirati u stavkama troškovnika i neće se posebno obračunavati.

Izvođač se obvezuje Nadzornom inženjeru dostaviti izvješće o izvršenim radovima.

Izvođač je obvezan o svom trošku održavati i provoditi privremenu regulaciju prometa, kao i snositi troškove pripremnih radova, troškove svih priključaka, troškove pribavljanja suglasnosti i troškove eventualnog zauzeća javnih prometnih površina.

Ako se zbog načina izvođenja radova mogu dovesti u opasnost susjedni objekti, Izvođač je obvezan o svom trošku izraditi po sudskom vještaku elaborat zatečenog stanja prije početka radova.

Izvođač je obvezan sanirati sve nastale štete prilikom izvođenja radova uključivo i oštećenja javnih površina koje se koriste tijekom izvođenja radova. Troškovi i radovi se posebno ne obračunavaju i ne plaćaju već se podrazumijeva da su uključeni u ukupnu ugovornu cijenu.

**JAMSTVA**

**Članak 15.**

Izvođač je obvezan u roku od pet (5) dana od dana potpisivanja Ugovora, Naručitelju predati jamstvo **za uredno ispunjenje Ugovora** u vrijednosti 10% (deset posto) ugovorenog iznosa bez PDV-om, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice, koje mora važiti za cijelo razdoblje važenja ugovora.

Jamstvo mora biti bez prigovora i neopozivo, s ovlaštenjem Naručitelja za honoriranje na prvi poziv, te s pokrićem svih aktivnosti, zakašnjenja, pasivnosti Isporučitelja, njegovog jednostranog raskida ugovora, nastajanja štete za Naručitelja zbog kašnjenja ili drugog razloga.

Umjesto oblika jamstva iz stavka 1. ovog članka Izvođač radova može uplatiti novčani polog u traženom iznosu, u korist poslovnog računa Grada Drniša IBAN: HR34 2407000 1809500006, MODEL HR68, poziv na broj: 7242-OIB uplatitelja, uz naznaku opis plaćanja: Jamstvo za uredno izvršenje ugovora – JN 39/20.

U slučaju sklapanja ugovora sa Zajednicom gospodarskih subjekata jamstvo za uredno ispunjenje ugovora može dostaviti bilo koji član iz Zajednice gospodarskih subjekata, u cijelosti ili parcijalno s članom/ovima, pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) od vrijednosti ukupno ugovorenih usluga bez PDV-a.

Ako jamstvo za uredno izvršenje ugovora ne bude naplaćeno, korisnik će ga vratiti ugovaratelju nakon isteka ugovora i dostave jamstva za otklanjanje nedostataka u jamstvenom roku.

**Članak 16.**

Izvođač je obvezan na dan primopredaje radova Naručitelju predati **jamstvo za otklanjanje nedostataka u jamstvenom** roku u vrijednosti 10% (deset posto) od cijene izvedenih radova (bez PDV-a), u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice **s minimalnim jamstvenim rokom od 12 (dvanaest) mjeseci.**

U slučaju sklapanja Ugovora sa zajednicom gospodarskih subjekata jamstvo u obliku zadužnice za otklanjanje nedostataka u jamstvenom roku mora glasiti na sve članove zajednice, a ne samo na jednog člana, te jamstvo mora sadržavati navod o tome da je riječ o zajednici gospodarskih subjekata.

Jamstvo za otklanjanje nedostataka u jamstvenom roku odnosi se za slučaj da odabrani ponuditelj u jamstvenom roku ne ispuni obveze za otklanjanje nedostataka koje ima po osnovi danog jamstva na kvalitetu i kvantitetu radova u odnosu na ugovorne odredbe i pravila struke nakon izvršene primopredaje radova.

Izvođač je obvezan u jamstvenom roku na pisani poziv Naručitelja, o svom trošku i na svoj rizik, otkloniti svaki nedostatak koji je nastao zbog njegovog propusta, nekvalitetnog rada ili nepostizanja ugovorne namjene i/ili propisane kvalitete.

Ako Izvođač na pisani poziv Naručitelja ne pristupi otklanjanju nedostataka najkasnije u roku 8 (osam) dana od prijama pisanog poziva, ili ne otkloni nedostatak u roku koji je određen u pisanom pozivu Naručitelja, Naručitelj ima pravo otkloniti nedostatak na teret Izvođača, te trošak otklanjanja nedostataka naplatiti iz jamstva za otklanjanje nedostataka u jamstvenom roku.

Umjesto oblika jamstva iz stavka 1. ovog članka Izvođač radova može uplatiti novčani polog u traženom iznosu, u korist poslovnog računa Grada Drniša IBAN: HR34 2407000 1809500006, MODEL HR68, poziv na broj: 7242-OIB uplatitelja, uz naznaku opis plaćanja: Jamstvo za uredno izvršenje ugovora – JN 39/20.

Po isteku jamstvenog roka, Naručitelj će odabranom ponuditelju vratiti jamstvo za otklanjanje nedostataka u jamstvenom roku.

**ZAJEDNICA GOSPODARSKIH SUBJEKATA**

**Članak 17.**

-

-

-

**PODUGOVARATELJI**

**Članak 18.**

-

-

-

**RASKID UGOVORA OD STRANE NARUČITELJA**

**Članak 19.**

Ako Izvođač propusti ispuniti neku obvezu iz ovog Ugovora Naručitelj će dati Izvođaču dodatni primjereni rok za ispunjenje obveze/otklanjanje nedostatka uz upozorenje Izvođaču da će se u slučaju ne ispunjenja obveze/otklanjanja nedostatka po isteku navedenog roka Ugovor smatrati raskinutim, osim ako Naručitelj nakon isteka roka, bez odgode, ne obavijesti Izvođača da zahtijeva ispunjenje Ugovora ili da naplaćuje ugovornu kaznu zbog neispunjenja Ugovora.

Iznimno, Naručitelj ima pravo raskinuti Ugovor i bez ostavljanja primjerenog roka Izvođaču ako utvrdi da Izvođač nema namjeru ispuniti obvezu niti u naknadnom roku.

Naručitelj ima pravo jednostrano raskinuti Ugovor ako Izvođač:

* ne dostavi zahtijevana jamstva;
* ne izvršava radove sukladno Ugovoru te odbija postupiti po nalogu Naručitelja i/ili Nadzornog inženjera
* ustupi podizvođaču izvođenje pojedinih radova bez suglasnosti Naručitelja;
* ne pridržava se odredbi koje reguliraju zaštitu na radu ni ostalih mjera sigurnosti i/ili propisa koji reguliraju navedenu materiju;
* postane nesolventan ili ode u stečaj;
* ne ispuni ili kasni s ispunjenjem bilo koje svoje obveze iz ovog Ugovora.

**RASKID UGOVORA OD STRANE IZVOĐAČA**

**Članak 20.**

Izvođač ima pravo raskinuti ovaj Ugovor ako Naručitelj u bitnome ne izvršava svoje obveze iz Ugovora.

**IMENOVANJE PREDSTAVNIKA IZVOĐAČA I NARUČITELJA**

**Članak 21.**

Izvođač je obvezan tijekom uvođenja u posao imenovati osobu u skladu s važećom zakonskom regulativom koja će voditi građenje, te o tom imenovanju pisanim putem obavijestiti Naručitelja.

Naručitelj je obvezan tijekom uvođenja u posao imenovati osobu koja će biti predstavnik Naručitelja i u njegovo ime nadgledati izvršenje ovog Ugovora, te o tom imenovanju pisanim putem obavijestiti Izvođača.

Predstavnik Naručitelja predstavlja Naručitelja u odnosima koji nastanu temeljem ovog Ugovora. Cjelokupna komunikacija Izvođača prema Naručitelju obavlja se posredno preko predstavnika Naručitelja.

**STRUČNI NADZOR**

**Članak 22.**

Stalni stručni nadzor tijekom izvođenja ugovornih radova obavljat će Naručitelj putem nadzornog inženjera.

O imenovanju nadzornog inženjera Naručitelj je obvezan pisanim putem obavijestiti Izvođača.

**ZAVRŠNE ODREDBE**

**Članak 23.**

Dokumenti koji čine sastavni dio ovog Ugovora su:

* Ugovorni troškovnik,
* Sporazum zajednice gospodarskih subjekata (ako je primjenjivo).

**Članak 24.**

Sve eventualne izmjene ovog Ugovora vršit će se sukladno odredbama ovog Ugovora i primjenom odredbi članaka 314. do 320. ZJN 2016.

**Članak 25.**

Sve eventualne sporove iz ovog Ugovora, Naručitelj i Izvođač će rješavati sporazumno.

U slučaju nemogućnosti rješenja spora sporazumno, ugovorne strane prihvaćaju rješenje stvarno nadležnog suda u Šibeniku.

**Članak 26.**

Ovaj je Ugovor sastavljen i napisan u 6 (šest) istovjetnih primjerka, od kojih svaki ima dokaznu snagu izvornika i svaka ugovorna strana dobiva po 3 (tri) primjerka.

**Članak 27.**

Ovaj Ugovor stupa na snagu danom obostranog potpisa.

|  |  |  |
| --- | --- | --- |
| Za Naručitelja:  Gradonačelnik:  mr.sc Josip Begonja  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  KLASA:  URBROJ:  Drniš, \_\_\_\_\_\_\_\_\_\_ 2020. |  | Za Izvođača:  Direktor:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Broj:  U \_\_\_\_\_\_\_\_\_,\_\_\_\_\_\_\_\_2020. |

**Obrazac 1.**

**POPIS RADOVA**

***pruženih u godini u kojoj je započeo postupak nabave i tijekom pet (5) godina koje prethode toj godini***

|  |  |  |  |  |  |
| --- | --- | --- | --- | --- | --- |
| NARUČITELJ: | | | PREDMET NABAVE: | | |
| Grad Drniš  Trg kralja Tomislava 1  22320 Drniš | | | **Sanacija ceste kroz Badanj od mosta preko potoka „Jablanac“ (prije groblja) do DC-33 sa oba izlazna cestovna kraka**  Evidencijski broj nabave: JN 39/20 | | |
|  | | | | | |
| **POPIS USPJEŠNO IZVRŠENIH RADOVA**  *pruženih u godini u kojoj je započeo postupak nabave i tijekom 3 (tri) godine koje prethode toj godini* | | | | | |
| Redni broj | Vrijednost radova (bez PDV-a u Kn\*) | | | Datum i mjesto izvršenih radova | Naziv druge ugovorne strane |
| 1. |  | | |  |  |
| 2. |  | | |  |  |
| 3. |  | | |  |  |
| 4. |  | | |  |  |
| 5. |  | | |  |  |
| *\* Ukoliko se iznos izražava u drugoj valuti mora se navesti i protuvrijednost u kunama po srednjem tečaju HNB na dan početka postupka javne nabave.* | | | | | |
|  | | | | | |
|  | | M.P.[[1]](#footnote-1) | | | |
| *mjesto/datum* | | *ime/prezime/potpis ovlaštene osobe* | | | |

1. Ako je žig obveza u zemlji ponuditelja [↑](#footnote-ref-1)